“ขจรพงศ์” ลั่นขอผถห.เป็นแนวร่วม EARTH ฟ้อง “ธนชาต” ปูดข้อมูล
“ขจรพงศ์” ลั่นขอผู้ถือหุ้นเป็นแนวร่วม EARTH ฟ้อง “ธนชาต” ปูดข้อมูลธุรกรรมทางการเงิน ส่งผลให้บริษัทเกิดความเสียหาย
8 ส.ค. 2560

นายขจรพงศ์ คำดี ประธานกรรมการบริหาร บริษัท เอ็นเนอร์ยี่ เอิร์ธ จำกัด (มหาชน) หรือ EARTH เปิดเผยในงานแถลงข่าววันนี้ (8 ส.ค.) ว่า บริษัทได้ฟ้องร้องดำเนินคดีข้อหาละเมิดต่อ “ธนาคารธนชาต” เพื่อเรียกร้องค่าเสียหายเป็นเงินจำนวน 6 หมื่นล้านบาท เนื่องจากธนาคารธนชาตได้นำข้อมูลเกี่ยวกับธุรกรรมทางการเงินของบริษัทไปเปิดเผยต่อธนาคารกรุงไทย จำกัด (มหาชน) หรือ KTB จนเป็นเหตุให้ KTB ยื่นเรื่องต่อศาลเพื่อขออายัดเงินของ EARTH ที่อยู่ในบัญชีเงินฝากของธนาคารธนชาต จำนวน 800 ล้านบาท
โดยเงินฝากจำนวนดังกล่าว เป็นเงินที่บริษัทเตรียมจะโอนไปยังประเทศจีนเพื่อใช้สำหรับดำเนินธุรกิจซื้อขายถ่านหินให้กับคู่ค้าในจีนและขับเคลื่อนธุรกิจให้เดินหน้าต่อไปได้
ดังนั้น นายขจรพงศ์จึงประกาศหาแนวร่วมจากผู้ถือหุ้นเพื่อร่วมมือฟ้องธนาคารธนชาต ที่เผยแพร่ข้อมูลธุรกรรมทางการเงินของบริษัท จนทำให้ธุรกิจของบริษัทหยุดชะงักและไม่สามรถขับเคลื่อนต่อไปได้